
Laskiaisen  liukuvirsi 
Hatsinasta 

Hyvä  mies , hyvä  hevonen , 

Hyvä  moska  miehen  vyöllä 
Hyvä  hattu  miehen  päässä , 

Hyvät  rukkaset  käessä. 

Tao  on  saanut  saappaina. 

Tuo  on  verkahan  veetty. 

A Ui  viernhnn  vetele, 

A Ui  saata  salvamehen 
Menin  linnan  Hiltuloita, 

Menin  kaupungin  kanoja! 

Tytöt  on  kun  omenat  puussa. 

Tahi  maassa  inantsikkaiset 
Aina  nurmella  asuvat. 

Aina  asuvat  artelissa. 

Kiittävät  kyUiisiäisen: 

Ohoh  menin  kyUiistä, 

Herran  valtaista  hyväistä. 

Tuo  on  pantu  paikalleen. 

Asetettu  armaliille. 

Liput  linnahan  näkyvät. 

Harja  rinvnt  Hatsiuaau, 

Päätörinvnt  Pääkorahen, 

Suin  pantu  suli  jokehen. 

Päin  on  päivän  nonsentoon. 

Kun  lähet  ulos  tuvasta, 

Lähet  poies  porstuasta. 

Astut  raisusti  rapulle. 

Ei  läiky  lika  - lätäköt. 

Savi  kuplat  kuunioittele, 

Meill  ei  kastu  kaita  kenkä. 

Ei  Eiotu  liinasukka . 

Kuin  ois  lippu  niin  ois  linna. 

Kuin  ois  katu  niin  ois  kaunis; 

Ei  oo  linnaa  alempi. 

Kartoita  korkiauipi. 

Meellä  haisi  rneiän  metsät, 

Sokurille  soijen  rääinät . 

(SK  VR  IV  I N767) 

Niitä  äitini  opetti,  vaantaessaan 

varttinata 


Kiijoitan  tätä  Kalevalan  päivän 
- suomalaisen  kulttuurin  päi 
vän  tietämillä.  Tuona  päivä- 
nä järjestetään  Suomessa  valtakunnal- 
linen inkeriläisseminaari,  jossa  pohdi- 
taan paluumuuttajien  kotoutumiseen 
liittyviä  asioita  kulttuurista  ja  identi- 
teetistä koulutuskysymyksiin  ja  van- 
husten ongelmiin.  Seminaarin  kuulu- 
miset eivät  valitettavasti  tähän  nume- 
roon ehdi  mukaan. 

Samaan  aikaan  sain  Petroskoista 
Karjalan  Inkerin  liiton  toiminta- 
suunnitelman vuodeksi  200 1 . Kuinka 
ollakaan,  siitä  löytyi  tehtäväkenttiä, 
jotka  tähtäävät  kulttuurin  ja  identitee- 
tin, koulutuskysymysten  ja  vanhusten 
ongelmien  parantamiseksi.  Karjalan 
Inkerin  liitto  tuntuu  toimivan  määrä- 
tietoisin askelin  suomen  kielen  ope- 
tuksen ja  kulttuurielämän  virkistämi- 
seksi  vanhusten  elämänillan  kohenta- 
mista unohtamatta.  Työn  iloa  Kama- 
laan! 

Moni  asia  olisi  toisin,  jos 
inkeriläisillä  olisi  ollut  mahdollisuus, 
jos  suomen  kieli  ja  suomalaisuus  oli- 
sivat opittu  läsnä  lattialla,  äidin 
vääntäessä  värttinää  ja  isän  vuollessa 
kirvesvartta.  Inkeriläisille  tähän  perin- 
teeseen tuli  monen  kymmenen  vuoden 
katko.  Laulut  ja  laulajat  olivat  toiset 
ja  kieli  vieras. 

Tunnustan  olevani  hieman  huo- 
lissani Suomeen  muuttaneista  paluu- 
muuttajista. Etenkin  nuori  polvi  ei  ole 
löytänyt  suomalaisuudesta  samas- 


tumispohjaa  itselleen.  Niin  päättäjien 
kuin  jäijestötason  toimijoiden  haastee- 
na onkin  löytää  keinoja,  joilla 
inkeri Iäisyyttä  voidaan  lujittaa  nuorten 
parissa.  Tällä  hetkellä  tilanne  on  kui- 
tenkin ainakin  Suomessa  suorastaan 
surullinen.  Paluumuuttajien  suomen 
kielen  opetus  on  tyrehtymässä  ainakin 
Inkerikeskuksessa.  Tilanne  on  täällä 
sama,  mitä  uutiset  Pietarista  ja  Kalja- 
lasta  kertovat.  Ryhmät  täyttyisivät  kyl- 
lä Helsingissäkin  innokkaista  suomen 
kielen  opiskelijoista,  mutta  yhteiskun- 
nalla ei  ole  varaa  osoittaa  rahaa  am- 
mattitaitoisen opettajan  palkkaukseen. 
Viisaat  ovat  päättäneet,  että  suomen 
kieltä  opitaan  vain  ammattikursseilla. 
Onhan  tietenkin  hyvä,  että  kotoutuja 
erottaa  virranjakajan  kampiakselista  ja 
ääntääkin  ne  vielä  oikealla  aksentilla. 

Inkerikeskuksen  suomen  kielen 
kursseilla  sen  sijaan  taijoutuu  mahdol- 
lisuus kuroa  edes  hieman  umpeen  his- 
torian synnyttämää  kulttuurista  kuilua, 
hoitaa  ja  vahvistaa  heikkoja  juuria. 

Välinpitämättömyys  on  myös  ak- 
tiivinen kannanotto.  Laiminlyömällä 
kulttuuriperinteen  siirron  tuleville  pol- 
ville viranomaiset,  yksittäiset  ihmiset, 
- sinäkin  lukijani  - vauhdittavat  inkeri- 
läisyyden  katoamista. 

Helena  Miettinen 


Laskiainen  Inkerissä 


Laskiainen  ei  kuulu  kirkko- 
pyhiin,  mutta  se  liittyy  kirkko- 
vuoden kalenteriin  siten,  että 
laskiaissunnuntaita  vietetään  seitse- 
män viikkoa  ennen  pääsiäistä.  Se  voi 
siis  sijoittua  helmikuun  8.  päivän  ja 
maaliskuun  7.  päivän  väliseksi  ajaksi. 
Laskiaista  pidettiin  muinoin  suurem- 
pana juhlana  kuin  uudenvuodenpäivää 
ja  sen  vieton  tarkoituksena  maalaisvä- 
estön  kesken  lienee  ollut  maan  ja  kar- 
jan hedelmällisyyden  ja  kasvun  turvaa- 
minen. Ruotsissa  ja  Saksassa  laskiaista 
vietettiin  aikaisemmin  kolme  päivää 
sunnuntaista  tiistaihin  ja  siihen  kuu- 
lui paitsi  runsaasta  ruoasta  nauttimi- 
nen myös  mäenlasku  ja  naamiohuvit. 
Näin  valmistauduttiin  eli  laskeuduttiin 
pitkään  seitsemän  viikkoa  kestävään 
kevätpaastoon.  lnkerikot  ja  vatjalaiset 
aloittivat  laskiaisen  vieton 
laskiaissunnuntaina  ortodoksiseen  ta- 
paan samanaikaisesti  venäläisväestön 
kanssa.  Luterilaisuskoisten  paaston 
vietto  loppui  1 500-luvulla  uskonpuh- 
distuksen myötä,  mutta  siihen  liittyvät 
menot,  uskomukset  ja  tavat  vaikutti- 
vat pitkälti  maalaisväestön  elämään. 
Suomalaisväestö  vietti  varsinaista 
laskiaista  vasta  laskiaissunnuntaita 
seuraavana  tiistaina.  Sitä  seurasi 
tuhkakeskiviikko,  josta  ennen  alkoi 
pääsiäiseen  asti  kestävä  paasto. 
Laskiaista  vietetään  tavallisesti  uuden 
kuun  aikana,  josta  kertoo  myös  sanon- 
ta: “Laskiaistiistai  pittää  näkkyy  uus 
kuu  vaikka  yhen  yöv  vanhan,  hos 
sirpin  kalttesen” 


Laskiaisen  uskottiin  määräävän 
koko  paaston  ajan  ja  pääsiäisen  sään. 
“Mitä  ilmaa  on  laskiaisena,  sitä  koko 
paaston  ajan”  tai  “mitä  ilma  laskiaissa, 
sitä  päivä  pääsiäissä” 

Tapoja  ja  uskomuksia 

Maalaisväestön  kesken  laski- 
aisen vietto  liittyi  naisten  työ-  ja  toi- 
mialaan. Kun  eloonkorjuuta  ja  eläin- 
ten teurastuksia  voitiin  pitää  miesten 
osalta  vuodenpäättäjäisinä,  niin  nais- 
ten työt  kuten  pellavien  loukuttelu  ja 
lankojen  kehruu  olivat  siinä  vaihees- 
sa vasta  alullaan.  Kynttilänpäivän  ai- 
koihin (2.2.)  saatettiin  tarkistaa  talvi- 
toimien  tilanne  sanonnan  mukaisesti: 
“Kyntteli  kovin  kysyvi,  paavali 
pajattelevi:  onko  tehty  talven  töitä, 
onko  pitkiä  pinoja,  onko  aidakset  ajet- 
tu, onko  rihmasi  keritty,  onko  kankahat 
kanittu,  aloitettu  aivinoita?”  Juuri 
laskiaiseksi  pellava- ja  muiden  lanko- 
jen oli  määrä  valmistua,  sen  jälkeen 
aloitettiin  kankaitten  kutominen. 
Laskiaispäivänä  naiset  eivät 
kehränneet,  sillä  uskottiin,  että  muu- 
ten seuraavana  kesänä  lampaat 
sairastuisivat,  eivätkä  pellavat  kasvai- 
si, käärmeet  ja  kärpäset  ahdistelisivat, 
ukkonen  iskisi  tai  tapahtuisi  muuta 
vahinkoa.  Myös  teräaseiden,  kirveitten 
ja  neulojen  käyttö  oli  kiellettyä.  Ras- 
kaita töitä  ei  saanut  tehdä  eikä  edes 
lastuja  vuoleskella,  sillä  jos  eläimet 
olisivat  astuneet  lastujen  päälle,  olisi- 
vat niiden  jalat  kipeytyneet  tai  kätken- 


neet.  Välttämättömät  taloustyöt  pyrit- 
tiin päättämään  varhain  iltapäivällä, 
että  kesätyöt  tulisivat  ajoissa  tehtyä: 
“Laskiaisiltana  pitää  aikaiseen  työt 
lopettaa,  sitten  kesätyöt  männööt 
sukkelaa,  joutusast’” 

Laskiaispäivänä  käytiin  saunas- 
sa, mutta  peseytyessä  ei  puhuttu,  jotta 
kesällä  saataisiin  olla  rauhassa 
hyönteisiltä.  Valoa  ei  laskiaisiltana 
sytytettyjä  illallinen  syötiin  niin  var- 
hain, että  pöydän  yltä  saattoi  erottaa 
laipiolaudat.  Toimittiin  sananlaskun 
mukaan:  “Juoman  jouluna  pitää,  syö- 
dä lihaa  laskiaissa’’.  Rasvaista  ruokaa 
piti  olla  runsaasti  eikä  pöytää  tyh- 
jennetty koko  päivänä.  Keitettiin 
siansorkkarokkaa,  lämmitettiin  mak- 
karoita. Uskottiin,  että  mitä  enemmän 
rasvaa  kiilsi  sormissa  ja  suupielissä, 
sitä  paremmin  kesällä  siat  lihoisivat, 
lehmät  lypsisivät  ja  emännät  kir- 
nuisivat  enemmän  voita.  Mutta 
perunansyönti  oli  kiellettyä,  sillä  siitä 
oletettiin  tulevan  paiseita.  Ateriankaan 
aikana  ei  saanut  puhua,  muuten  kesällä 
itikat  ahdistelisivat.  Lattia  lakaistiin 
moneen  kertaan  ja  rikat  vietiin  kauas, 
että  viljat  sekä  pellavapelto  pysyisivät 
puhtaina  ja  hyvin  kasvaisivat.  Samoin 
toimittiin  keitettyjen  sian  sorkkaluiden 
suhteen,  sillä  uskottiin,  että  näin  es- 
tettäisiin kesällä  sikoja  eksymästä  met- 
sään. Sutelassa  taas  oli  tapana  “viijä 
sian  sorkkaluut  metsään,  siit  pellavat 
kazvaat  hyvin” 

Laskiaishuvit 

Kansa  vertailee  kahta  tärkeää 
talvijuhlaa  sananlaskussa:  “Aatto  jou- 
lusta paras,  iltapuol’  laskiaisesta” 


Laskiaistiistain  iltapäivänä  alkoi 
mäenlasku.  “Pitkien  pellavien”  laske- 
minen oli  Inkerissä  yleisemmin  säily- 
nyt tapa.  Mäenlasku  oli  kansan  kes- 
keisiä huveja,  mutta  sillä  oli 
syvempääkin  merkitystä.  Seuraavat 
esimerkit  on  tallentanut  Skuoritsassa 
syntynyt  opettaja  ja  Inkerin  kansanpe- 
rinteen kerääjä  Antti  Hämäläinen. 
Keitossa  huudettiin  mäkeä  laskettaes- 
sa seuraavanlaisia  toivotuksia:  “ Hei 
hei  hei,  pitkää  valkoista,  vahvaa  pel- 
lavasta ja  virokasta  liinaa.  Niin  pitkää 
pellavaa  kuin  tämä  mäki”  Länsi- 
Inkerissä  toivotettiin:  “Livvu  livvu 
laskiaine!  Liinat  pitkät  liukujalle, 
matalaiset  makkaajalle,  pienet  penkin 
istujalle!”  Mitä  pitemmälle  kelkka  li- 
pui, sitä  pitemmiksi  uskottiin  pellavien 
kasvavan.  Hatsinan  tienoilla  koristel- 
tiin hiilikoukkuja  kirjavilla  nauhoilla 
ja  tehtiin  oljista  “laskijaisukko”,  jota 
kuljetettiin  mukana.  Uudellakirkolla 
naiset  saunassa  ollessaan  laskivat  alas- 
tomina mäkeä  vastan  päällä,  jos  toi- 
voivat pellavan  hyvin  menestyvän. 
Ropsussa  ennenvanhaa  liu ’ Uttiin 
kamelkalla.  Vanhaan  seulaan  jäädytet- 
tiin vettä  ja  sillä  kun  laski,  niin  se  väk- 
käränä pyöri,  ennen  kuin  alas  joutui. 

Hämäläisen  mukaan  laskiaisen 
vieton  tarkoituksena  ei  ollut  ainoas- 
taan hyvän  pellavan  kasvattaminen, 
vaan  koko  tulevan  kesän  maatalous- 
sadon  turvaaminen.  Mäenlaskussa 
huudettiin  taloon  paitsi  pitkiä  pellavia 
ja  hienoja  hamppuja  myös  nauriita 
kuin  lautasia,  räätiköitä  kuin  nurkan- 
päitä,  rukiita  isoja,  niinkuin  pässin  sar- 
via! - lampaat  olkoot  villaisia  kuin 
tappurakuontaloita!  - lehmät  lypsäkööt 
maitoa  niin  kuin  virtaa! 


Näennäisen  huvittelun  takana  oli- 
kin maalaisväestön  ympärivuotuinen 
huoli  toimeentulostaan  ja  tulevan  ke- 
sän satoon  yritettiin  vaikuttaa  jo  tässä 
vaiheessa  talvea  loitsumaisin  menoin. 
Siitä  huolimatta  laskiainen  oli  iloinen 
juhla.  Hietamäen  Hamusissa 
laskiaisen  vietto  oli  riemukasta.  Vaik- 
ka mäkeä  ei  ollut,  valjastettiin  hevo- 
nen ja  kelkat  pistettiin  peräkanaa  ja 
köytetiin  vahvalla  köydellä  kiinni.  “Ko 
tulj  käännös,  ni  monta  kertaa  toiset 
lensiit  sinne  hankee.  Yks’  suutari 
ainaki  olj,  ja  se  istui  perimäisess’ 
kelkas’  ” Myös  vanhempi  väki  tuli 
mukaan  laskiaisajolle,  jolloin  suutari 
oli  aina  naisen  sylissä. 

Nuoret  saattoivat  lähteä  hevosil- 
la ajelemaan  naapurikyliin.  Tavallises- 
ti tytöt  ja  pojat  kerääntyivät  eri  rekeen. 
Suur-Puutostissa  nuoret  koristelivat 
laskiaisena  valjaat  värillisillä  papereil- 
la ja  oljilla.  Myös  hevosen  pää  koris- 
teltiin Suutari  sijoittettiin  satulan 
päälle  ja  köytettiin  jaloista  kiinni.  Kä- 
det hajallaan  se  näytti  kuin  olisi  aja- 
nut hevosta. 

Joenperässä  koristeellisesta 
olkisuutarista  laulettiin: 

"Luoja  istub  luokan  päällä. 

Armollinen  aisan  päällä, 

Ajapi  linnan  linttilöissä. 

Joskus  hevosen  kaulassa  oli  kel- 
loja, ei  yksinäinen  porokello,  vaan 
kokonainen  rykelmä  kelloja.  Kun  ajet- 
tiin troikassa,  keskimmäisen  hevosen 
kaulassa  oli  porokello.  Rekiajelulla 
tytöt  lauloivat  liukuvirsiä,  joissa  ylis- 
tivät kotiseutua,  ajuria  ja  hevosta.  Lau- 
lu kuului  laskiaisviettoon,  sillä  “ken 


ei  laula  laskiaisen’,  se  ei  laula  sinä 
kesäänkää”,  sanotaan  sananlaskussa. 

Veikan  kyydissä 

Ennen  vallankumousta  Inkerin 
talonpojat  tienasivat  talvisin  ajureina 
Pietarissa,  jossa  heidät  tunnettiin 
veikkana  (sanasta  veikko).  Veikat  oli- 
vat hyvässä  maineessa  ja  kysyttyjä  erit- 
täinkin ortodoksien  laskiais-sunnun- 
taina.  Silloin  saapui  ajureita  kaukai- 
semmiltakin seuduilta,  jopa  Kaakkois- 
Suomesta  asti.  Pietarissa  ajeltiin  kil- 
paa Nevan  jäällä,  joka  siihen  aikaan 
saattoi  olla  niin  vahvaa,  että  kannatti 
useitakin  hevospelejä  vierekkäin.  Aje- 
lut kaupungin  kaduilla  ja  retket  sen 
ympäristöön  olivat  myös  suosittuja. 
Pietaria  ympäröivissä  palatsikaupun- 
geissakin  kuten  Tsarskoe  Selossa, 
Hatsinassa  ja  Pietarhovissa  riitti 
koristelluille  ja  kiliseville  veikkojen 
valjakoille  kysyntää.  Laskiaisena  kau- 
punkilaiset nauttivat  talven  suomista 
iloista  ja  veikoilla  valjakkoineen  oli- 
vat silloin  hyvät  ansiomahdollisuudet. 

Lilja  Kuivanen 

Perunalla  on  monta 
nimeä 

Vaikka  Inkeri  oli  pieni  pinta- 
alaltaan,  niin  silti  oli  siellä  monta  eri- 
laista nimistystä  niinkin  tavallisesta  sa- 
nasta kuin  peruna.  Olen  saanut  kasaan 
seuraavat:  kartoffeli,  kartoshka, 
kartska,  karttuli,  muaomena,  munat, 
omena,  peruna,  pulkat,  tarttu.  Löytyy- 
kö lisää? 


Armas  Paakkonen 


Uutisia 

Karjalasta 

Karjalan  Inkerin  liitto  piti  tam 
mikuun  28.  päivänä  vuosiko 
kouksen  Petroskoissa.  Koko- 
uksessa kerrottiin  menneen  vuoden 
saavutuksista  ja  suunnitelmista  tälle 
vuodelle.  Tammikuun  lopussa  alkoi 
suomen  kielen  koulutus  kuudessa  ryh- 
mässä Petroskoissa.  Yhteensä  kurs- 
seille hakeutui  noin  180  ihmistä.  Hel- 
mikuussa alkoivat  suomenkielen  kurs- 
sit myös  Kontupohjassa  (2  ryhmää). 
Pitkärannassa  ( 1 ryhmä)  ja  Tshalnassa 
(1  ryhmä).  Täällä  liitto  yrittää  tuki- 
projektin  avulla  perustaa  uudelleen  tai 
vahvistaa  paikallisten  osastojen  toi- 
mintaa. 

Parasta  oli,  että  mukaan  saatiin 
myös  nuoria.  Nuorisotyön  vetäjäksi  on 
valittu  Tatjana  Titova,  joka  on  töissä 
Kaijalan  radiossa.  Nuoret  ovat  jo  aloit- 
taneet mm.  suomenkielisen  video- 
klubin  toiminnan.  Inkerin  liiton  tilois- 
sa oli  jo  näytetty  suomalaisia  eloku- 
via, mm.  Poika  ja  ilves.  Videoelokuvia 
nuoret  yrittävät  näyttää  kerran  kahdes- 
sa viikossa  ilmaiseksi  kaikille  kiinnos- 
tuneille. Karjalan  piireissä  tällainen 
toiminta  on  herättänyt  kiinnostusta. 

Petroskoin  päiväkodin  kanssa, 
jossa  lapsille  puhutaan  koko  päivän 
suomea,  on  neuvoteltu,  miten  toimin- 
ta voisi  liittyä  Inkeri  liiton  toimintaan. 
Tsalnassa  luterilaisen  kirkon  rahoituk- 
sella ja  paikallisin  työvoimin  alkoivat 
palvelutalon  saneeraustyöt. 

Vadim  Bvrkland 


Haukkumanimiä 

Inkerissä 

Inkerissä  oli  tapana  käyttää 
haukkumanimiä  ihmisistä 
seurakunnittain  tai  kylittäin.  Usein 
oli  joku  hullunkurinen  tapahtuma  nimi- 
tyksen takana.  Tässä  muutama  esimerk- 
ki: 

Seurakunta 

Hietamäki  piirakanampujat. 


Keitto 

kotsinavatsat. 

Kolppana 

häränhännän  kiertäjät. 

Koprina 

ristinpolttajat. 

Kupanitsa 

Kupanitsan  kuolaleuvat, 
käivät  talvel  tatis,  joulun 
ai  juomukas. 

Lempäälä 

lampaalliekuttajat. 

Liissilä 

ruumiinpuottajat. 

Rääpyvä 

rokkavatsat. 

Skuoritsa 

lohkovatsat. 

Soikkola 

kalankuristajat. 

Tuutari 

kissankeittäjät. 

Kylä 

Hätälä 

sieltä  ostettii  aikaa. 

Kekälä 

ryysylöist. 

Kelosi 

Miss  talos  teili  on 
taikinapytty  vuoroll? 

Keitto 

Vanhakylä  hölmölä. 

Laakala 

Luakaloist  siplettijalat. 

Ontrova 

tiikinpolttajat. 

Poru 

Porun  pojat  porkkana- 
vatsat. 

Puntala 

Loistaa  ko  Pun taian 
aurinko! 

Saapru 

syltynsyöjät. 

Saklina 

Saklinoist  savijalat 

Vekkilä 

Vekkilöist  vellivatsat 

Armas  Paakkonen 

Putroo  suuriil  syöjiil,  makjarokka 

hentosiil' 


P erinteisestä  ruokakulttuuristaan 
ihminen  ei  hevin  luovu.  Taito 
valmistaa  tuttuja,  mieltymyksen 
mukaisia  ruokia  ja  leivonnaisia  kulkee 
mukana  mitä  erilaisimpiin  asuin- 
ympäristöihin. Jos  raaka-aineita  on 
saatavissa,  ruokatottumukset  jatkuvat 
ainakin  osittain  uudessa  ympäristössä. 
Inkerin  suomalaisille  nämä  kokemuk- 
set ovat  tuttuja,  kun  he  ovat  elämän- 
historiansa aikana  joutuneet  siirty- 
mään useitakin  kertoja  paikasta  toi- 
seen 

Inkerinsuomalaiseen  ruoka- 
kulttuuriin ovat  vaikuttaneet  monet 
murrosajat  1900-luvulla.  Ensin  Neu- 
vostoliitossa pantiin  toimeen  kollek- 
tivisointi, sitten  seurasi  inkeriläisten 
karkotukset  kotiseudulta  rauhan  aika- 
na. Sodan  kestäessä  inkeriläiset  siir- 


rettiin Suomeen  ja  Suomesta  takaisin 
Neuvostoliittoon  palatessa  ei  päästet- 
ty kotiseudulle  vaan  vietiin  sisämaa- 
han ja  aina  Siperiaan  asti.  Poikkeus- 
aikaa  Inkerin  suomalaisten  historias- 
sa kesti  1920-luvun  lopulta  1950-lu- 
vullc,  jopa  viime  vuosikymmeniin  asti. 
Näissä  ajan  myllerryksissä  Inkerin  pe- 
rinteinen kyläkulttuuri  hajosi  pirsta- 
leiksi. 

Inkerin  ruokaperinne 
keittokirjaksi 

Inkeriläisten  viestin  viime  vuoden  jou- 
lukuun numerossa  esitettiin  kysymys: 
"Kuka  tekisi  inkeriläisen  perinne- 
ruokakirjan?"  Muutama  vuosi  sitten 
Suomi-Inkeri-scura  ja  Museovirasto 
järjestivät  yhdessä  inkerinsuoma- 


Liisa  Jääskeläinen  leipoo  riisipiirakoin!  Keiton  Suorannan  kylässä  vuonna  / 994. 


laisille  ruokaperinnekyselyn  ja  tieto- 
jen keruuta  haastatteluin  Inkerinmaalla 
ja  Suomessa.  Monia  kokeneiden  inke- 
riläisten ruokaperinnekin  alkaa  nyt  olla 
muistikulttuuria.  Pari  naista  kirjoitti 
kyselyvastauksessaan:  "Tämä  muisto- 
talletus  on  meiltä  yhteinen  Tuutarista 
ja  Hietamäeltä.  Pyydämme  anteeksi, 
tiedot  ovat  vähäisiä,  vanhempamme 
ovat  kuolleet,  jotka  olisivat  tienneet 
enemmän  meitä.  Aikaa  on  kulunut 
hukkaan  viisikymmentä  vuotta.  Mei- 
dän muistissa  ei  ole  enää  mitään  muuta 
kuin  paha  mieli  ja  muistot  menneestä 
Inkeristä.” 

Jokainen  yksittäisen  muistikuvan 
ja  perimätiedon  muistiinmerkintä  on 
menneiden  aikojen  dokumentti,  jonka 
arvoa  ei  ole  lupa  vähätellä.  Pienistä- 
kin tiedonmurusista,  kun  niitä  kertyy 
paljon,  rakentuu  kuva  Inkerin  ruoka- 
perinteestä. Sain  kootuksi  kaivatun 
inkeriläisten  ruokien  ja  leivonnaisten 
kokoelman,  jolle  painettuna  voisi  an- 
taa nimen  "Inkeriläinen  keittokiija” 
Kokonaan  toisen,  vaativamman  julkai- 
sun aihe  on  kuitenkin  kysyjän  toivoma 
vertaileva  tutkimus  Venäjällä,  Viros- 
sa, Suomessa,  Ruotsissa  ja  muualla- 
kin asuvien  inkeriläisten  ruoka- 
kulttuurin muutoksista  ja  ns. 
reliktiruoista. 

Inkeriläiset  - inkerinsuomalaiset, 
inkerikot  ja  vatjalaiset  - kuuluvat  laa- 
jaan itäisen  ruokaperinteen  piiriin.  In- 
kerin suomalaisten  ruokataloudessa 
yhdistyy  suomalais-karjalainen  ja  ve- 
näläinen vaikutus.  Tavoissa  on  säily- 
nyt jotain  vanhaa  historiallista  perua 
Suomesta.  Venäläisiltä  vaikutteita  on 
tarttunut  heidän  naapuruudessaan  ky- 


HilJa  Huojuiiieu  säilöö  kurkkuja  Keiton 
Jacuiilan  kylässä  1 994. 

Iissä  ja  suurkaupungin  Pietarin  vaiku- 
tuspiirissä. Itäisiä  piirteitä  ovat  uuni- 
ruoat  ja  uunikäyttöön  soveltuvat  asti- 
at ja  välineet.  Idästä  on  peräisin  myös 
mieltymys  hapatettuihin  ruokiin.  Sa- 
moin on  suosittu  hapankaalia,  sieniä 
ja  hapatettuja  maitotuotteita.  Venäläis- 
tä vaikutusta  on  teen  suosio  kahviin 
nähden. 

Hapankaalia  ja  putroa 
kiukaassa 

Ruoka  kypsennettiin  Inkerissä  entis- 
aikaan pääasiassa  suuressa  leivin-uu- 
nissa,  kiukaassa  eli  venäjiin  kiukaassa. 
Jos  haluaisi  mainita  muutaman  tyypil- 
lisen inkerinsuomalaisen  ruoan,  ne  tai- 
taisivat  olla  kiukaassa  haudutettu 
hapankital  ja  pennuipaisti , erilaisia 
putroja  unohtamatta. 

Hellalla  eli  pliitalla  keitettiin 
arkiruoaksi  lapsu  ja  muut  maitokei- 
tokset  sekä  kaurakiisseli.  Karpalo- 
kiisseli  ja  makea  rokka  (sekahedel- 


mistä)  olivat  pyhä-  ja  juhlaruokaa 
makeiden  piirakoiden  kera.  Syltty  ja 
perunapaisti  kuuluivat  ehdottomasti 
inkeriläiseen  pitopöytään  häissä  ja 
hautajaisissa. 

Kantsikkaa  ja  riissupiirakkaa 

Pehmeä  hapan  ruisleipä  on  yh- 
teistä karjalaisille,  inkeriläisille  ja  ve- 
näläisille. Monenlaisten  piirakka- 
leivonnaisten  valmistustako  yhdistää 
inkeriläisiä  karjalaisiin,  jotka  myös 
ovat  olleet  kekseliäitä  tällä  alalla.  Toi- 
saalta umpinaiset  piirakat  ovat  saman- 
tapaisia kuin  venäläisillä 

Kuitenkin  ruokaisista  ja 
maistuvista  piirakoistaan  inkeriläiset 
ovat  kehitelleet  omaperäisimmät 
sovellukset.  Perinteisesti  isot  arki- 
piirakat  tehtiin  hapanleipätaikinasta  tai 
happamattomaan  ruistaikinakuoreen, 
täyte  perunasta  tai  kotoisista 
juureksista.  Inkeriläisten  piirakoissa 
on  usein  leipä  ja  särvin  yhdessä  kuten 
savo-karjalaisten  kukoissa,  mutta  mal- 
lit ovat  erilaiset.  Jollakin  piirakalla 
puolestaan  on  monta  nimeä,  ja  nimes- 
tä voi  päätellä  mistä  päin  Inkeriä  teki- 
jä on  kotoisin. 

”Nälissäis  syät  riissupiirak- 
kaakii”,  on  sanottu  Koprinassa,  mut- 
ta sananparsi  lienee  ironista  leikinlas- 
kua, sillä  vehnäkuorisia  piirakoita  oli 
entisaikaan  tarjolla  yleensä  vain  juhla- 
pyhinä ja  pidoissa.  Huolimatta 
piirakoiden  runsaudesta,  muita  sanan- 
laskuja niistä  ei  ole  kirjattu  muistiin. 
Leivästä,  sen  riittävyydestä  ja  puut- 
teesta, sen  sijaan  on  monia  sananparsia 
Pertti  Virtarannan  "Inkeriläisiä  sanan- 


laskuja ja  arvoituksia”  -kirjassa. 

Inkeriläisten  maaomaisuuden 
kollektivisointi  1920-luvun  lopulta 
lähtien  aiheutti  vähitellen  muutoksen 
jopa  piirakkaperinteeseenkin.  Ruisku- 
öristen  arkipiirakoiden  teosta  oli  luo- 
vuttava, kun  ruisjauhoa  ei  ollut  omas- 
ta takaa  eikä  sitä  saanut  kaupastakaan. 
Sittemmin  Inkerissä  ruvettiin  teke- 
mään enemmän  vehnäkuorisia 
piirakoita  ja  suosituiksi  tulivat  pienet 
riisi- ja  kaalipiirakat. 

Aira  Kuronen 
Kuvat:  Museovirasto 

ATK-opetusta 

Inkerikeskuksessa 

Inkerikeskus  jäljestää  atk:n  perus- 
ja  jatkokursseja.  Peruskurssin  kes 
to  on  kaksi  viikkoa  ja  siihen  sisäl- 
tyy suomen  kielen  tukiopetusta.  Jatko- 
kurssin kesto  on  yksi  viikko. 

Peruskurssilla  tutustutaan  ATK 
laitteistoon,  Windows  käyttö- 
järjestelmän perusteisiin  ja  internetin 
sekä  sähköpostin  käyttöön.  Kurssi  on 
tarkoitettu  henkilöille,  joilla  ei  ole  ai- 
kaisempaa kokemusta  tietokoneen 
käytöstä.  Kurssit  alkavat  viikoilla  12, 
16  ja  20. 

ATK  jatkokursseilla  käsitellään 
MS  Office  pakettiin  kuuluvia  yleisiä 
sovellusohjelmia.  Jatkokurssit  alka- 
vat viikoilla  1 1 ja  1 8. 

Kurssit  ovat  maksuttomia  lnkeri- 
keskuksen  ja  muiden  Suomen  lnkeri- 
liiton  jäsenseurojen  jäsenille,  muille 
50  markkaa. 


Paluumuuttajan  toimeentulotuki 


Viime  vuoden  marraskuussa  on 
Sosiaali-  ja  terveys 
ministeriöön  perustettu  työ- 
ryhmä miettimään  paluumuuttajien 
eläkeasioita.  Työryhmän  on  määrä  saa- 
da mietintönsä  valmiiksi  kuluvan  vuo- 
den toukokuun  loppuun  mennessä. 

Paluumuuttajien  toimeentulotuen 
laskelmatulkinnoista  maan  rajojen  ul- 
kopuolelle matkustamisen  yhteydessä 
on  tehty  valituksia.  Korkein  hallinto- 
oikeus  on  viime  vuoden  lopulla  tehnyt 
vastaavanlaisesta  asiasta  päätöksen, 
joka  poikkeaa  sosiaalitoimistojen  ny- 
kyisestä käytännöstä.  Seuraavassa  ot- 
teita Korkeimman  hallinto-oikeuden 
sosiaaliturvaa  koskevasta  päätöksestä 
18.12.2000/3248 

Lappeenrannassa  vakinaisesti 
oleskeleva  X oli  hakiessaan  toimeen- 
tulotukea ilmoittanut  sosiaali- 
toimistossa oleskelevansa  viikonloput 
pääpiirteissään  Viipurissa.  X:n 
toimeentulotukihakemus  hylättiin 
heinäkuulta  1998  toimeentulotuki- 
laskelman  osoittaman  tuloylijäämän 
perusteella.  Hänen  menoinaan  otettiin 
laskelmassa  huomioon  muun  ohella 
perusosa  vain  23  arkipäivältä.  X vaati 
hallinto-oikeudessa,  että  hänelle  oli 
myönnettävä  toimeentulotukea  vähen- 
tämättä perusosasta  matkapäiviä  Viipu- 
rissa ja  vaatimatta  esittämään  passia. 
Hallinto-oikeus  hylkäsi  X:n  valituksen. 

Korkein  hallinto-oikeus  kumosi 
hallinto-oikeuden  ja  sosiaali-  ja  ter- 
veyslautakunnan yksinhuoltojaoston 
päätökset.  Toimeentulotuesta  annetun 


lain  14.  §:n  1.  momentin  mukaan 
toimeentulotuen  myöntää  hakemuk- 
sesta sen  kunnan  toimielin,  jonka  alu- 
eella henkilö  tai  perhe  vakinaisesti 
oleskelee.  X asui  Lappeenrannan  kau- 
pungissa. Korkein  hallinto-oikeus  kat- 
soi, että  oleskelu  viikonloppuisin  kes- 
kimäärin seitsemän  päivän  ajan  kuu- 
kaudessa muualla  kuin  vakinaisessa 
oleskelukunnassa  on  sellaista  satun- 
naista oleskelua  muualla,  jonka  perus- 
teella ei  voida  vähentää  hakijan  oike- 
utta saada  toimeentulotukea 
perusosaan  luettaviin  menoihin  hänen 
vakinaisesta  oleskelukunnastaan. 

Päätös  löytyy  kokonaisuudes- 
saan internetosoitteesta:  http:// 
www.kho.fi/tietopal/paatokset/2000/ 
T3248.html 

Rudolf  Pakki 

Inkeriläiskyykkäilijöitä 

Kuopiossa 

Monen  vuoden  jälkeen  lnke 
rin  kyykkäjoukkue 
Inkeristä  pääsi  pelaamaan 
ulkomaille.  Inkerin  Liiton  nelihenki- 
nen joukkue  Venäjän  gorodki-federaa- 
tion  tuella  osallistui  1 9.  - 20. 1 . Kuo- 
piossa Suomen  talvikyykkämestaruu- 
teen.  Urheilutulokset  pettivät,  mutta 
joukkue  voitti  puolelleen  osallistuji- 
en ja  yleisön  sympatiat.  lL:n  joukkue 
on  saanut  kutsun  toukokuussa 
kyykkätumaukseen  Helsinkiin. 


Uusiutunut  Inkerikeskus 


Inkerikesknksen  kuuluvat  voimat.  Vasemmalta:  Valter  Vesikko.  Meno  Lassenko.  Arja 
Tahvanainen  ja  llilja  Lensko. 


Runsaat  viisi  vuotta  sitten 
Inkerikeskus  aloitti  toimintan- 
sa Helsingissä,  Keskuksen  tar- 
koituksena on  auttaa  inkerin- 
suomalaisia paluumuuttajia  sopeutu- 
maan suomalaiseen  yhteiskuntaan 
neuvonnan,  tiedotuksen,  opetus-  ja 
kulttuuritoiminnan  keinoin.  Päämää- 
ränä on  myös  tiiviimpi  yhteys  paluu- 
muuttajien kanssa  asioiviin  viranomai- 
siin, Keskuksen  tarve  oli  tilanteen  sa- 
nelema, sillä  90-luvun  alussa  Suomeen 
tulleet  paluumuuttajat  muistanevat 
hyvin  sen  ajan  ongelmat,  joista  oli 
selviydyttävä  jokaisen  yksin.  Oletet- 
tiin. että  paluumuuttaja  on  kielitaitoi- 
nen ja  muutenkin  suomalaiseen 
yhteiskuntaelämään  perehtynyt  henki- 
lö. joka  ei  mitään  tukea  tai  apua  tar- 
vitse, Paluumuuttajilla  ei  ollut  mitään 
yhteistä  paikkaa,  jossa  kohtaamistaan 
vaikeuksista  ja  ongelmista  olisi  voi- 
nut keskustella.  Apu  tuli  yksityiseltä 


taholta.  Esimerkiksi  opettaja  Elli  Ilja 
salli  käyttää  tähän  tarkoitukseen  Kal- 
liolan vapaaopiston  tiloja,  Inkeri- 
keskuksen  perustaminen  ja  sen  avajai- 
set 30, 1 0, 1 995  oli  suuri  saavutus  ja  sen 
toiminnalle  osataan  antaa  arvoa. 

Nykyisissä  tiloissaan,  Hämeentie 
103:ssa  keskus  on  toiminut  jo  lähes 
neljä  vuotta.  Nyt  voidaan  todeta,  että 
keskus  on  lunastanut  siihen  aikanaan 
kohdistetut  odotukset.  Sen  toiminta  on 
ollut  vilkasta  ja  monipuolista,  Inkeri- 
keskuksessa  paluumuuttajat  saavat 
informaatio- ja  neuvontapalvelua,  voi- 
vat kuunnella  viranomaisten  ajankoh- 
taisia tiedotuksia  ja  esitelmiä,  eri  asian- 
tuntijoiden luentoja,  opiskella 
suomea,  käydä  atk-kursseilla,  viettää 
juhlia,  tavata  rajantakaisia  vierailevia 
maanmiehiä  jne.  Mutta  toiminnan  ke- 
hittämisen ja  laajentamisen  tarvettakin 
on.  Nykyään,  kun  paluumuuttajien  vir- 
ta on  vähentynyt,  olisi  nähdäksemme 


aika  arvioida  uudelleen  Inkeri- 
keskuksen  tavoitteita  ja  toimintaa.  Toi- 
mintaa voitaisiin  laajentaa  paluu- 
muuttajien kaikkia  ikäryhmiä 
tavoittavaksi.  Sellaisena  voidaankin 
pitää  äskettäin  alkaneen  mummon- 
kamarin  toimintaa.  Sen  sijaan  nuori- 
solle ei  ole  toistaiseksi  säännöllistä 
kerhotoimintaa,  vaikka  juuri  heille  ja 
lapsille  pitäisi  löytää  mielekästä  teke- 
mistä, että  myös  jälkipolvi  saataisiin 
kiinnostumaan  omista  juuristaan. 

lnkerikeskuksessa  on  meneillään 
useita  projekteja.  Kriisi-  ja  neuvonta- 
palvelun vetäjänä  aloitti  lääkäri  Hilja 
Leusko,  jolta  voi  saada  vastauksia  pait- 
si uuteen  yhteiskuntaan  sopeutumista 
koskeviin  kysymyksiin  myös  tervey- 
dellisiin ongelmiin.  Hilja  on  erikois- 
tunut homeopatiaan  ja  vyöhyke- 
terapiaan,  jota  alaa  hän  on  haijoitta- 
nut  Suomessakin.  Hilja  Leusko  puhuu 
hyvin  suomea,  viroa  ja  venäjää. 

Lasten-  ja  vanhempien  tuki- 
projektin  vetäjänä  jatkaa  Valter  Vesik- 
ko. Hänen  juristikoulutuksensa  ja  ai- 
kaisempi työkokemuksensa  ovat  hyvä 
tuki  tässä  vastuullisessa  tehtävässä. 
Hän  auttaa  ongelmanuoria  ja  heidän 
perheitään  selviytymään  vaikeista  ti- 
lanteista. Yksityiskohtaisia  tietoja  tästä 
ajankohtaisesta  aiheesta  saamme  myö- 
hemmin Valterin  lupaamasta  artikke- 
lista. 

ATK-  koulutusta  johtaa  alan  mo- 
nipuolinen asiantuntija  Matti  Arminen. 
Alan  koulutustarve  on  suuri,  erittäin- 
kin keski-ikäisten  ja  sitä  vanhempien 
paluumuuttajien  keskuudessa,  jotka 
saapuivat  sellaisista  maista,  joissa 
tietokonetaidot  ovat  tavallisen  ihmisen 
saavuttamattomissa.  Nykyään  on  me- 


neillään juuri  näille  ikäluokille  suun- 
nattu Sateenkaari  - projekti.  Suomen- 
kielen kurssit  ovat  kysyttyjä,  niille  pyr- 
kijöitä on  monikertainen  määrä  siihen 
nähden,  mitä  voidaan  ottaa  vastaan. 

Kaikki  projektien  vetäjät  ovat  it- 
sekin paluumuuttajia  ja  siten  käsittä- 
vät hyvin  asiakkaittensa  tarpeet  ja  toi- 
vomukset. Niin  myös  keskuksen  sih- 
teeri Vieno  Lossenko,  jolla  on  moni- 
puolinen kielitaitoja  koulutus.  Ennen 
Suomeen  muuttoa  Vieno  oli  työsken- 
nellyt Tallinnassa  kymmenen  vuotta 
ohjelmoijana  ja  saman  verran  toimis- 
to-virkailijana. Suomessa  Vieno  työs- 
kenteli Rauman  seudun  Inkeri-seuras- 
sa  sekä  toimistosihteerinä  Helsingin 
kaupungin  sosiaalivirastossa. 

Mainittujen  projektien  keskus- 
henkilönä  eli  koordinaattorina  toimii 
Arja  Tahvanainen.  Aija  hoitaa  yhteyk- 
siä viranomaisiin  ja  huolehtii  siitä,  että 
Inkeri  keskuksen  toiminta  sujuu.  Arja 
Tahvanainen  on  kantasuomalainen  tar- 
mokas nainen,  joka  on  aikaisemmin 
toiminut  mainonnan- ja  markkinointi- 
ryhmän  johtajana  sekä  ollut  myös  In- 
kerin kulttuuriseuran  palveluksessa. 

Näiden  pätevien  vastuu- 
henkilöiden ja  virkailijoiden  ohella 
lnkerikeskuksessa  vaikuttavat  monet 
vapaaehtoistyöntekijät.  Viola  Pekka- 
nen tekee  arvokasta  työtä  kansan- 
perinneryhmä  Tuulistullaan  vetäjänä. 
Mummonkamarin  toiminnassa  ovat 
mukana  vapaaehtoiset  Ellen  Sork  ja 
Eeva  Kosunen. 

Toivotamme  Inkerinkeskuksen 
uusille  projektien  vetäjille,  virkailijoil- 
le ja  vapaaehtoisille  menestystä  hei- 
dän työsarallaan! 

Lilja  Kuivanen 


Katri  Kukkosen  muistolle 


Viime  vuoden  lokakuun  25. 
päivänä  tunnettu  maallikko- 
saarnaaja  Katri  Kukkonen 
täytti  100  vuotta.  Juhlaa  vietettiin  su- 
kulaisten, ystävien.  Suomen  ja  Inke- 
rin kirkon  edustajien  kesken.  Viestin 
edellisen  numeron  sivuilta  Katri  Kuk- 
konen hymyilee  seppelöitynä  ja  onnel- 
lisena. Kului  vajaat  kolme  kuukautta 
merkkipäivästä,  kun  suruviesti  saapui: 
Katri  nukkui  ikuiseen  uneen  5. 1 .200 1 . 

Katri  Kukkonen,  omaa  sukua 
Mehiläinen,  syntyi  25.  lokakuuta  1 900 
Keiton  seurakunnan  Oravan  kylässä. 
Esikuvana  tulevalle  maallikko- 
saarnaajan kutsumukselle  saattoi  olla 
Katrin  oma  mummo,  joka  kävi  tapaa- 
massa sairaita  kyläläisiä,  auttoi  aineel- 
lisesti, lohdutti  ja  omien  sanojensa 
mukaan  “vei  taivaan  toukoo”.  Sen  ajan 
Inkerin  yleinen  uskonnollinen  ilmapii- 
ri, kirkkomatkat,  kinkerit,  pyhäkoulut, 
lähetyssaarnaajien  vierailut  Suomesta 
ym.  uskonnolliset  tapahtumat  vahvis- 
tivat nuoren  tytön  uskoa,  josta  hän 
saattoi  myöhemmin  ammentaa  voimaa 


ja  kestävyyttä  niissä  elämän 
koettelemuksissa,  joita  inkerin- 
suomalaiset kansana  joutuivat  kohtaa- 
maan. Katri  ja  Juhana  Kukkosen  per- 
heessä oli  kuusi  lasta,  kun  perheen  isä 
syyttömästi  teloitettiin  ja  koko  perhe- 
että uhkasi  pakkosiirto  Siperiaan. 
Siperianmatkalle  jouduttiin  sotavuosi- 
na, jolloin  koko  Inkeri  tyhjennettiin 
suomalaisväestöstä. 

Katri  Kukkosta  oli  saattamassa 
viimeiseen  lepoon  viisi  sukupolvea 
muistellen  lämmöllä  ja  kiitollisuudel- 
la äitiään  ja  mummoaan,  joka  oli  opet- 
tanut heille  suomenkielen,  rukoukset 
ja  muistanut  esirukouksissaan.  Katri 
Kukkosen  ruumiinsiunauksen  toimit- 
ti rovasti  Aimo  Kymäläinen  Kello- 
nummen  kappelissa.  Inkerin  piispan 
Aarre  Kuukaupin  suruvalittelut  ja 
kukkalaitteen  välitti  Keiton  seurakun- 
nan pappi  Pentti  Smeds.  Muistotilai- 
suuteen osallistui  yli  sata  Katri  Kuk- 
kosen sukulaista,  ystävää  ja  tuttavaa. 

Lilja  Kaivanen 

Joukostamme 

poistuneita 

Katri  Ruotsi,  synt.  21.3.1909,  kuoli 
11.11 .2000,  Boräs 
Eeva  Paakkonen,  synt.  25. 1 1 . 1 9 1 0, 
kuoli  2.12.2000,  Boräs 

Oikaisu 

Edllisessä  numerossa  sivulla  1 7 
oleva  henkilö  on  Liisa  Kähäri. 


Tapahtumakalenteri 


Helsingin  seudun  Inkeri- 
seura  ry 

Tilaisuudet  Inkeri-kodissa, 
Käpylänkuja  1,  00610 
Helsinki. 

22.4.2001  klo  14.00  Kevät- 
konsertti  Karjalatalon 
yläsalissa.  Vihtori  Hyy- 
rönen  puh.  050-3019140 

Kevätkokouskutsu 

Suomen  Inkeri-liitto  ry:n 
kevätkokous  pidetään 
sunnuntaina  25.3.2001  klo 
14.00  Karjalatalon 
lnkerikodissa  os.  Käpylän- 
kuja 1,  Helsinki. 
Kokouksessa  ovat  esillä 
sääntöjen  määräämät  asiat. 
Suomen  Inkeri-liitto  ry:n 
hallitus. 

Lahden  seudun  Inkeri- 
seura 

Kerho-  ja  kokousillat. 
Seurakuntakeskus,  Kirk- 
kokatu 5 

9.4.  Kerhoilta  18-20 
Sihteeri  Maria  Lahti,  puh. 
03-734  0435. 

Turun  seudun  Inkeri- 
seura 

16.4.  Pääsiäisjuhla 
3.6.  Helluntaijuhla 

Turun  seudun  Inkeri- 
seuran  kummitoimi- 
kunta 

Vuoden  2001  lnkerin- 
matkat: 


Helmi-huhtikuussa 

Viipuriin. 

24-27.5.  Pietari  ja  Inkeri 
21-24.6.  Juhannusjuhlat 
Keitossa. 

Raili,  puh.  02-469  6846, 
Fax  02-469  6847 
Maija-Liisa,  puh.  02-258 
1621,  GSM  050-363  4231 
Postiosoite:  Marja-Liisa 
Salminen.  Kaistarranta  16, 
20900  Turku 


Inkerikeskus 
Hämeentie  103,  Helsinki 

Kansainvälinen  lasten 
valokuvakilpailu  Maailma 
lasten  silmin  lnkeri- 
keskuksessa  12.3.  - 23.3. 

Kilpailu  liittyy  Pietarin 
kaupungin  300  vuotis- 
juhliin. 6 - 18-vuotiaille 
lapsille  tarkoitettua  valo- 
kuvauskilpailua tukee 
Pietarin  lehtimiesliitto. 

Kansallisen  veteraani- 
päivän juhla  27.4.  klo  14. 

13.5.  klo  13.  Äitien- 
päiväjuhla. 

Inkerin  kultuuriseura 
Konsertti 

Paluumuuttajien 
juhlatilaisuus  presidentti 
Koiviston  “paluumuutto- 
kutsun”  päivän  kunniaksi 
10.4.2001  klo  1 8 Savoy- 
teatterissa.  Kasarminkatu 


46-48,  Helsinki. 
Esiintyjinä:  Julia  Musto- 
nen, piano,  Kalinka-yhtye, 
FunkU-tanssi-ryhmä, 
Tuulistullaa  kansan- 
perinneryhmä. 

Inkerin  kulttuuriseura 
ylläpitää  intemet-sivuja, 
joista  löytyy  tietoja 
tapahtumista  ja  muista 
Inkeriin  liittyvistä  asioista. 

Osoite:  www.inkeri.com. 

Seukot  lnkerikodissa 

15.3.  klo  13 

Tervetuloa  mukaan  uudet 
ja  vanhat  seukot!  Tiedus- 
telut Pirkko  Huurto,  puh. 
09-783  391 

Inkerikuoro 

Inkerikuoron  haijoitukset 
jatkuvat  säännöllisesti 
joka  keskiviikko  klo 
1 6.45- 1 8.30  lnkerikodissa. 
Kuoroa  johtaa  Julia 
Hyyrönen.  Tervetuloa! 

Tallinnan  inkerin- 
suomalainen seura- 
kunta 

Järjestää  perinteiseen 
tapaan  retken  Pöllkiilan 
joukkohaudalle  20.5.2001. 
Tarkempia  tietoja  antaa 
puheenjohtaja  Anna 
Bunger,  puh.  994-372-653 
5767 


Kirjallisuutta 


Arvo  Survo 
Itku  Inkerille,  100  mk 
Aapo  Iho 
Hietajyvä,  20  mk 
Hellin  Suominen 
Mooses  Putron 
elämäkerta,  1 5 mk 
Ella  Ojala 

Pitkä  kotimatka,  85  mk 
Pelastunut  albumi,  1 30  mk 
Ensimmäinen  kevät,  100  mk 
Aleksander  Störgren 
Mutkainen  tie  vapauteen,  60  mk 
Pekka  Nevalainen 
Inkeriläinen  siirtoäki  1940-luvulla, 

150  mk 

Pekka  Nevalainen  - Hannes  Sihvo 
(toim.) 

lnkeri-historia, kansa,  kulttuuri,  300  mk 

Heikki  Roiko-Jokela 
Heikki  Seppänen 

Etelän  tien  kulkija  - Vilho  Helanen  , 

150  mk 

Maria  Ripatti 

Elämä  yhden  kortin  varassa,  1 00  mk 

Saimi  Tiukkanen 

Elämäni  helminauha  30  mk 

Kalavalaseuran  vsk  69-70 

Inkerin  teillä,  70  mk 

Maria  Luukan  laulut  ja  loitsut,  40  mk 

E.  Pärnänen 

Antti  Kivekäs  I,  100  mk 

Antti  Kivekäs  II,  100  mk 

Mikko  Savolainen 

Inkerinmaa,  200  mk 

Leino  Hassinen 

Idän  uusi  aamu,  140  mk 

Aatu  Savolainen 

Suomalainen  sissisodassa  1 30  mk 

Albert  Pettinen 

Lauluja  koululaisille  25  mk 

Albert  Pettinen 

Lauluja  sekakuorolle  35  mk 


Äänilevyjä 
Inkerikuoro 
Nouse  Inkeri  ym,  1 5 mk 
Lauri  Santtu 
Murrejuttuja,  15  mk 

Kasetteja 
Arvo  Survo 
Omall  maali,  55  mk 

Karttoja 
Inkerin  kartta 

vuodelta  1933,  70  mk 
Inkerin  kartta 
vuodelta  1849 
(saksankielinen),  50  mk 
Inkerin  uusi  kartta 
vuodelta  1992,  60  mk 
Kylä- ja  tiekartta 
Keski -Inkeri 
vuodelta  1 993,  60  mk 

Inkerin  pöytälippu 

(satiinia)  + salko 
marmorijalustalla,  1 1 0 mk 
Inkerin  pöytälippu 
(polyesteriä),  35  mk 
Inkerin  pöytälippu 
(satiinia),  60  mk 

Adressi 

surunvalitteluun , 40  mk 


Tilaukset  Inkerikoti 


